Katte op Kalimantan – swartbeltvirdiere
Posted by karen on Januarie 19, 2020 Januarie 19, 2020
Ek het so lanklaas iets geskryf, dit voel of ek oor begin. En dalk moet ek. Ek wil nie hê nog iemand moet vir my vra "wat word van marmotte as hulle uit die hok ontsnap het?" (ek dink eerlik die arme dier gaan 'n stadige dood sterf) of "wat moet ek doen, my kat eet al 'n week lank nie?" (vat die dier veearts toe!) nie.
Ons was Desember Kalimantan toe. Dis Indoniesies vir Borneo. Dit vat lank om daar te kom, en die toerisme is onderontwikkel – presies ons soort plek 🙂 Dit was 'n ongelooflike ervaring. Ons was diep in oer-oerwoud, op riviere in moeras-oerwoud rongeflits, ons het drie wilde orangutans gesien! Maar 'n rare ding is die katte. Ten minste twee derdes van die katte het nie sterte gehad nie. Ek het later gelees dit 'n genetiese mutasie wat op die eiland voorkom, en duidelik baie dominant in die geenpoel is.
Rooies by die langhuis (tipiese houthuise van die inheemse bevolking)
Juffrou by die kaffee
Nie alle katte het afsterte nie (die een regs op die foto was bietjie siek 😦 )
Die mamma het al baie deurgemaak
Nog een met 'n normale stert
Kyk die oë en die melankoliese kyk daarin
Die mamma en haar kind bly op die mark, en wag geduldig vir 'n happie vis of vleis
Vorige bydrae Marmotte kort spesiale aandag – Deel 2: Kos, water en gesondheid
Volgende bydrae Avonture op Kalimantan. 1: Die uittog
Januarie 20, 2020 om 5:50 vm
Dis so lekker om jou weer te sien, dis altyd lekker en leersaam om hier te lees. En om nie eers van die interessante plekke wat jy besoek te praat nie!
Is dit almal feral katte? My hart kan dit nie hou nie, ek sal almal wil huis toe vat. Daai gesiggies. En die mamma lyk ook moeg 😦
(jammer ek is 'n katmens!)
Januarie 24, 2020 om 12:55 nm
wow, dankie. nie gedink die lui blogger sal gemis word nie 😉 eerder jammer dat ek ook nie regtig kom lees het nie (miskien oor die skuldgevoel dat ek niks skryf nie…). die vakansie was ongelooflik. dalk moet ek alles vertel 🙂
Januarie 21, 2020 om 2:11 vm
Dis so lekker om weer van jou te lees!
Januarie 24, 2020 om 12:56 nm
Dankie tannie, nie gedink die lui ou blogger sal gemis word nie 😉 jammer dat ek ook so lanklaas gelees het